สถานีศูนย์วัฒนธรรมแห่งประเทศไทย

สถานีศูนย์วัฒนธรรมแห่งประเทศไทย (Thailand Cultural Centre Station, รหัส BL19 (สายสีน้ำเงิน), OR13 (สายสีส้ม)) หรือสถานีศูนย์วัฒนธรรมฯ เป็นสถานีรถไฟฟ้าใต้ดิน ในเส้นทางรถไฟฟ้ามหานคร 2 สาย คือสายเฉลิมรัชมงคล (สายสีน้ำเงิน) และเชื่อมต่อสายสีส้มในอนาคต ตั้งอยู่ที่ถนนรัชดาภิเษก ในพื้นที่เขตห้วยขวางและเขตดินแดง กรุงเทพมหานคร ตั้งอยู่ในย่านธุรกิจ ศูนย์การค้า ที่พักอาศัย และอยู่ใกล้สถานที่สำคัญด้านศิลปวัฒนธรรม เช่น ศูนย์วัฒนธรรมแห่งประเทศไทย นอกจากนี้ยังทำหน้าที่เป็นชุมทางรถไฟฟ้าในทิศทางจากสถานีห้วยขวางขึ้นบนระดับพื้นดิน เข้าสู่ศูนย์ซ่อมบำรุงรถไฟฟ้าห้วยขวาง

**ที่ตั้ง**
พื้นที่สายสีน้ำเงินตั้งอยู่ใต้ถนนรัชดาภิเษก บริเวณด้านหน้าศูนย์การค้าเอสพลานาด รัชดาภิเษก ไปจนถึงอาคารอาร์เอส ทาวเวอร์ ในพื้นที่แขวงดินแดง เขตดินแดง และแขวงห้วยขวาง เขตห้วยขวาง ส่วนพื้นที่สายสีส้มตั้งอยู่ใต้ถนนรัชดาภิเษกในแนวตั้งฉากกับสายสีน้ำเงิน ในพื้นที่แขวงห้วยขวาง เขตห้วยขวาง กรุงเทพมหานคร
ก่อนหน้าที่จะมีการก่อสร้างโครงการรถไฟฟ้ามหานคร สถานีแห่งนี้ได้ใช้ชื่อว่า "สถานีเทียมร่วมมิตร" ตามชื่อทางแยกและถนนที่ตัดถนนรัชดาภิเษกบริเวณที่ตั้งสถานี แต่ได้เปลี่ยนมาใช้ชื่อ "สถานีศูนย์วัฒนธรรมแห่งประเทศไทย" ในภายหลัง เพราะที่ตั้งสถานีห่างจากศูนย์วัฒนธรรมแห่งประเทศไทยเพียง 200 เมตรเท่านั้น แต่ในความเป็นจริงแล้วไม่มีถนนเข้าสู่ศูนย์วัฒนธรรมแห่งประเทศไทยโดยตรง ผู้โดยสารเมื่อขึ้นจากสถานีจะต้องเดินอ้อมไปยังแยกเทียมร่วมมิตรและเดินมาตามถนนวัฒนธรรม รวมระยะทางกว่า 600 เมตรจากทางเข้า-ออกสถานีหมายเลข 1 จึงไม่สะดวกเท่าที่ควร และผู้โดยสารส่วนมากจำเป็นต้องใช้บริการรถรับจ้างเข้าสู่อาคารศูนย์วัฒนธรรมแห่งประเทศไทย ทำให้ต่อมา ในการก่อสร้างรถไฟฟ้าสายสีส้ม มีการกำหนดทางขึ้นลงเพิ่มเติมอีก 2 จุด รวมเป็น 6 ทางออก เพื่อเปิดทางให้สามารถเข้าถึงศูนย์วัฒนธรรมแห่งประเทศไทยได้ง่ายขึ้น

**แผนผังสถานี**

**รายละเอียดของสถานี**
ชั้นขายบัตรโดยสาร เสาบางต้นมีตำแหน่งเยื้องกัน เพื่อเว้นช่องว่างให้รางรถไฟฟ้าสายสีส้มในอนาคต
ทางเข้า-ออกที่ 3
พื้นที่ชั้นชานชาลาของสายสีส้ม ถูกปิดเพื่อการก่อสร้างรถไฟฟ้ามหานคร สายสีส้ม

**สีสัญลักษณ์ของสถานี**
ใช้สีน้ำเงินตกแต่งกระเบื้องที่เสา ผนังและขอบด้านบนของแนวประตูกั้นชานชาลา หมายถึงเป็นสถานีเชื่อมต่อกับรถไฟฟ้าสายสีส้ม 

**รูปแบบของสถานี**
เป็นสถานีใต้ดิน กว้าง 27 เมตร ยาว 358 เมตร ระดับชานชาลาอยู่ลึก 20 เมตรจากผิวดิน เป็นชานชาลาเกาะกลาง (Station with Central Platform)

**ความโดดเด่นของโครงสร้างสถานี**
เป็นสถานีที่ยาวที่สุดถึง 358 เมตร เพราะเป็นสถานีชุมทางไปสู่ศูนย์ซ่อมบำรุง จึงได้เพิ่มความยาวรางรถไฟฟ้าเพื่อเพิ่มรัศมีวงเลี้ยวไปยังศูนย์ซ่อมบำรุง

**ทางเข้า-ออก**
 1 ศูนย์วัฒนธรรมแห่งประเทศไทย, แยกเทียมร่วมมิตร- 2 ซอยรัชดาภิเษก 8, อาคารจอดแล้วจร, อาคารทรูทาวเวอร์- 3 เอสพลานาด รัชดาภิเษก, สำนักงานใหญ่ตลาดหลักทรัพย์แห่งประเทศไทย, อาคารเอไอเอ แคปิตอล เซ็นเตอร์, สถานเอกอัครราชทูตสาธารณรัฐประชาชนจีนประจำประเทศไทย, ซอยรัชดาภิเษก 5 - 4 อาคารอาร์เอสทาวเวอร์, อาคารไทยประกันชีวิต, จ็อดด์แฟร์ รัชดาภิเษก, สำนักงานใหญ่พร็อพเพอร์ตี้ เพอร์เฟค, บิ๊กซี เพลส รัชดาภิเษก, เดอะสตรีท รัชดา- 5 ถนนรัชดาภิเษก ฝั่งตรงข้ามเอสพลานาด รัชดาภิเษก (ยังไม่เปิดใช้งาน)- 6 บริษัท อสมท จำกัด (มหาชน), กระทรวงวัฒนธรรม, ศูนย์วัฒนธรรมแห่งประเทศไทย (ยังไม่เปิดใช้งาน)

**การจัดพื้นที่ในตัวสถานี**
แบ่งเป็น 4 ชั้น ประกอบด้วย- 1 ชั้นออกบัตรโดยสาร- 2 ชั้นชานชาลา สำหรับรถไฟฟ้ามหานคร สายสีส้ม- 3 ชั้นชานชาลา สำหรับรถไฟฟ้ามหานครสายสีน้ำเงิน

**สิ่งอำนวยความสะดวก**
 พื้นที่จอดรถ 2 จุด ได้แก่อาคารจอดแล้วจร ความจุ 200 คัน และลานจอดรถ 30 คัน- ลิฟท์สำหรับผู้พิการ ทางเข้า-ออกหมายเลข 1 (ศูนย์วัฒนธรรมแห่งประเทศไทย)

**ศูนย์การค้าภายในสถานี**
ภายในสถานีศูนย์วัฒนธรรมแห่งประเทศไทย ได้จัดให้มีส่วนร้านค้าหรือ เมโทรมอลล์ ที่ชั้นบนสุดของสถานี เปิดให้บริการ 19 เมษายน 2560

**เวลาให้บริการ**

**รถโดยสารประจำทาง**

**ถนนรัชดาภิเษก**
 1 เส้นทางที่มีรถรองรับวีลแชร์

**องค์การขนส่งมวลชนกรุงเทพ**

**รถเอกชน**
 ถนนรัชดาภิเษก สาย 73 136 137 179 185 206 514 517 (1-56) (รถไปหมอชิต2)

**สถานที่สำคัญใกล้เคียง**
แผนผังบริเวณสถานี- โรงละครเมืองไทย รัชดาลัยเธียเตอร์ (ภายในศูนย์การค้า ดิ เอสพละนาด)- กระทรวงวัฒนธรรม
** สำนักงานปลัดกระทรวงวัฒนธรรม
** กรมส่งเสริมวัฒนธรรม
** กรมการศาสนา
** สำนักงานศิลปวัฒนธรรมร่วมสมัย
** ศูนย์วัฒนธรรมแห่งประเทศไทย
** หอศิลป์แห่งชาติ รัชดาภิเษก- องค์การขนส่งมวลชนกรุงเทพ- สถานเอกอัครราชทูตสาธารณรัฐเกาหลีประจำประเทศไทย (สถานทูตเกาหลีใต้)- สถานเอกอัครราชทูตสาธารณรัฐประชาชนจีนประจำประเทศไทย

**ศูนย์การค้าและอาคารสำนักงาน**
 บิ๊กซี เพลส สาขารัชดาภิเษก- เอสพลานาด รัชดาภิเษก- บริษัท ไทยประกันชีวิต จำกัด (มหาชน) สำนักงานใหญ่- อาคารอาร์เอสทาวเวอร์- อาคารทรู ทาวเวอร์- อาคารเอไอเอ แคปิตอล เซ็นเตอร์ (สำนักงานใหญ่ เอไอเอ ประเทศไทย)- อาคารที่ทำการตลาดหลักทรัพย์แห่งประเทศไทย- เดอะ สตรีท รัชดา- อาคารซีดับเบิ้ลยูทาวเวอร์ (อาคารไซเบอร์เวิลด์ ทาวเวอร์ในอดีต)

**เหตุการณ์สำคัญในอดีต**
เมื่อวันที่ 17 มกราคม พ.ศ. 2548 เวลา 09.30 น. ได้เกิดอุบัติเหตุรถไฟฟ้าเปล่าจากศูนย์ซ่อมบำรุงถอยมาชนขบวนรถไฟฟ้าอีกขบวนซึ่งมีผู้โดยสารกว่า 700 คนและกำลังจอดรับส่งผู้โดยสารภายในสถานีศูนย์วัฒนธรรมแห่งประเทศไทย ปลายทางสถานีหัวลำโพง ทำให้มีผู้บาดเจ็บกว่า 100 คน แต่ไม่มีผู้เสียชีวิต
สาเหตุเกิดจากรถไฟฟ้าขบวนหนึ่งเสียบริเวณทางโค้ง (เป็นบริเวณที่สับราง) ก่อนถึงทางลาดขึ้นสู่ระดับพื้นดินเข้าสู่ศูนย์ซ่อมบำรุง ทางศูนย์ซ่อมบำรุงได้ส่งรถไฟฟ้าอีกขบวนหนึ่งมาช่วยลากรถขึ้นจากอุโมงค์ แต่เนื่องจากรถเสียอยู่บริเวณที่สับรางจึงไม่สามารถลากรถได้ ทางศูนย์ฯ จึงสั่งให้พนักงานขับรถไฟฟ้าปล่อยเบรกลมออกเพื่อให้รถเคลื่อนที่พ้นออกไปจากบริเวณที่สับราง แต่ปรากฏว่าตัวรถได้ไหลกลับลงไปในอุโมงค์มุ่งหน้าสู่สถานีศูนย์วัฒนธรรมแห่งประเทศไทย ในขณะเดียวกันกับที่มีรถไฟฟ้าอีกขบวนหนึ่งมุ่งหน้าสถานีพระราม 9 ได้จอดรับผู้โดยสารอยู่ในสถานี ทำให้รถไฟฟ้าที่มีผู้โดยสารถูกรถไฟฟ้าที่เสียดังกล่าวไหลมาชนและมีผู้บาดเจ็บหลายราย หลังจากเหตุการณ์นั้นทางบริษัท รถไฟฟ้ากรุงเทพ จำกัด (มหาชน) (BMCL) ได้ออกคำสั่งให้หยุดบริการเดินรถไฟฟ้าเป็นเวลา 2 สัปดาห์ เพื่อซ่อมแซมขบวนรถไฟฟ้าและชานชาลาที่เกิดเหตุ

**การเชื่อมต่อระบบรถไฟฟ้าในอนาคต**
ในอนาคตสถานีศูนย์วัฒนธรรมแห่งประเทศไทยจะเป็นสถานีที่เชื่อมต่อโดยตรงกับรถไฟฟ้ามหานคร สายสีส้ม ซึ่งขณะนี้ได้สร้างชั้นชานชาลารองรับไว้แล้ว

**อ้างอิง**

**แหล่งข้อมูลอื่น**
  แผนที่จากเว็บไซต์บีอีเอ็ม date=2022-08-19 
หมวดหมู่:สิ่งก่อสร้างตั้งแต่ พ.ศ. 2547
ศูนย์วัฒนธรรม
ศูนย์วัฒนธรรม
ศูนย์วัฒนธรรม
ศูนย์วัฒนธรรม